Terfed-d aqerru-s, tban-d ɣef yicenfiren-is tecmumeḥt n leḥzen, tesbanay-d ayen i yellan deg wul-is, tuɣal tenna-d : ala, ala a win i ḥemmleɣ, d tagi i d tawenza-w, tura ur d-yeqqim ara waṭas, ad t-kemmleɣ akken ad waliɣ taggara amek ara tili, d lbaḍnat d tmuffirin ara d-yernun.ma d tudert-nni tamaynut i yeččuren d tayri d talwit, ur iyi-d-tṣaḥ ara, ur tt-uklaleɣ ara, acku ur zmireɣ ara i tiẓeḍt-is, afrux mi ara rrẓent tferrtin-is, yezmer kan ad ilḥu gar yiẓra, maca ur ittaffeg ara deg yigenni, allen tiɣiɣdanin zemrent ad walint tiɣawsiwin timecṭaḥ maca ur zmirent ara i tafat i ifeğğeğğen, ur iyi-d-hedder ara ɣef tumert acku mi ara s-sleɣ ad iyi-yeqreḥ wul-iw amakken itteqraḥ uɣilif, ur iyi-d-ttales ara ɣef talwit, acku ttaggadeɣ-tt am ccqa, meԑna muqeliyi-d ad ak-d-sneԑteɣ times-agi i iceԑlen deg wul-iw, teẓriḍ belli ḥemmleɣ-k am uqcic n ccuq ɣԑer yemma-s, d tayri iyi-slemden ad seḥbibreɣ fell-ak ula seg yiman-iw, d tayri i tessizdeg tmes iyi-yeğğan ur tedduɣ ara yid-k ɣer lqern n umaḍal, iyi-yenɣan iḥulfan-iw, i wakken ad tidireḍ d ilelli, ad tbeԑdeḍ ɣef wawal n medden ur nemԑin. Tayri i yesԑan tilisa, tettnadi ad temlek win i tḥemmel, ma d tin ur nesԑi ur tessutur ara ala tayri, tayri i d-yettasen gar lɣeflan d leqfaza, ad tesqenneԑ s temlilit, ad timɣur s usuden, ma d tayri-nneɣ ur tesqenniԑ ara ala tlisa, ur tettaggad yiwen ala Rebbi… asmi i ẓriɣ belli ad iyi-yekkes tuffɣa seg uxxam, d tiẓeḍt-nni tamezwarut d tneggarut i ssneɣ seg mi i zewğeɣ, beddeɣ tama n Muqleɣ illel, ttwehhimeɣ deg wacu i yellan deffir-is, d lewsaԑ n tmurt, d tlelli d tmunnent n yiman, sugneɣ-d iman-iw yid-k, 59